شریف: طالبانو سره د خبرو وړاندیز د حکومت کمزوري نه ښاېي
وزیر اعظم شریف په ملګرو ملتونو کې نړیوالو مشرانو ته دا ونه ویل په پاکستان کې دننه د ترهګرو د پټو اډو د ختمولو لپاره د حکومت څه تګلاره یا پلان دی. په پاکستان تور دی چې په قبایلي سیمو کې نړیوال او ملکي ترهګر پټې اډی لري. او له هغه ځایه په پاکستان او بهر نړۍ کې د ترهګرۍ پلانونه جوړوي
واشنګټن ډي سي — د پاکستان وزیر اعظم میا نواز شریف ملګرو ملتونو ته ویلي په هیواد کې یې د ترهګرۍ ختمولو لپاره د ټولو سیاسي ګوندونو غونډه کړی او د پاکستاني طالبانو سره د خبرو اترو کولو لپاره ټول رضا شوي خو نوموړي زیاته کړه دغه ګام دی د حکومت کمزوري ونه ګنړل شي. د ملګرو ملتونو عمومي غونډی ته په خپله وینا کې د ترهګرۍ په حقله په خبرو کې ښاغلي شریف اوویل ترهګرۍ پاکستان ته لوېي ځاني او مالي زیان رسولی دی او په هر شکل کې د ترهګرۍ غندنه کوي. وزیر اعظم په خاصه توګه پیښور کې د عیسایانو په عبادت خانه یا چرچ کې شوو دوؤ خونړي بریدونو ذکر اوکړو او په ډاګه ېي کړه پدغه پیښه ټول پاکستان کې خلک غمژن وو.وزیر اعظم اوویل د ترهګرو کوم مذهب نشته، ځکه چې دوي خپله په جماعتونو او اولسي ځایونو او پوځ باندی دغه ډول حملی کوي. په ملګرو ملتونو کې د خپلی وینا په وخت د پاکستان وزیر اعظم د امریکا نه د ډرون بریدونو د ودرولو غوښتنه اوکړه. او زیاته ېي کړه دغه بریدونه د پاکستان د خپلواکۍ سرغړونه ده هغه وویل د دغو بریدونو له وجې په پاکستان کې ترهګري نوره هم سوا کیږي. ښاغلي شریف غونډې ته اوییل په افغانستان کې امن غواړي او د سولی خبری د افغانانو په مشرۍ سر ته رسیدل غواړي. هغه زیاته کړه پاکستان په خپل ګاونډي هیواد افغانستان کې هیڅ ډول مداخلت نه کوي. د پاکستان وزیر اعظم په ملګرو ملتونو کې د فلسطین د داېمي غړیتوب غوښتنه هم اوکړه او په شام کې د دواړه خواو نه د تشدد د پریښودواو جګړې ختمولو غږ اوکړو. وزیر اعظم زیاته کړه پاکستان د جوهري وسلی د زغل خلاف دی خود نورو هیوادونو په شان د پرامنه مقصدونو خصوصاً د انرجۍ لپاره د دغې استعمال غواړي. وزیر اعظم د خپلی وینا په شورو کې د کشمیر په مسله خبری اوکړي او زیاته ېي کړه چې کشمیریانو ته دی د آزادۍ حق ورکړی شي او د هندي وزیر اعظم من موهن سنګه سره ېي روانه اونۍ د خبرو اترو او د هندوستان سره د ښو اړیکو ذکر هم اوکړو. په سوشل میډیا د میا نواز شریف د وینا ستاینې شوي خو څیړونکي په وینا کې ځېنې نیمګړتیاوې هم مني. په دغو کې تر ټولو غټ کمې د بلوچستان د زلزلې نه سترګې اړول دي. د ښاغلي شریف د بلوچستان په زلزله کې د ۴۰۰ نه د زیاتو خلکو په وژنه او د سلګونو کورونو په ویجاړیدو خاموشي ښاېي د بلوڅ ملت پالو هغه دریځ نور هم مظبوط کړي چې واېي اسلام آباد بلوڅان هېر کړي دي. د ډرون حملو پر ضد د ښاغلي شریف وینا په پاکستان کې ګڼ شمیر ملګري او ملاتړي لري. خو وزیر اعظم شریف په ملګرو ملتونو کې نړیوالو مشرانو ته دا ونه ویل په پاکستان کې دننه د ترهګرو د پټو اډو د ختمولو لپاره د حکومت څه تګلاره یا پلان دی. په پاکستان تور دی چې په قبایلي سیمو کې نړیوال او ملکي ترهګر پټې اډی لري. او له هغه ځایه په پاکستان او بهر نړۍ کې د ترهګرۍ پلانونه جوړوي. که څه هم میا نواز شریف په خپله وینا کې د ګاونډي هیوادونو خصوصاً د افغانستان د امن ذکر اوکړو خو د افغانسان حکومت په تیرو وختونو کې او یو شمیر افغان څیړونکې ګڼي پاکستان په افغانستان کې خپلو ګټو ته ګوري اوتور لګوي اسلام اباد اوس هم د افغان طالبانو مرستې کوي څوک چې په افغانستان کې د افغان ځواکونو او ناټو پرضد جنګیږي.